Stadiwm chwaraeon yn ninas Bangor, Gwynedd oedd **Ffordd Farrar**. Fe'i hagorwyd ym 1879 wedi i'r Arglwydd Penrhyn roi llecyn o dir i glwb criced y ddinas. Roedd yn gartref i Glwb Pêl-droed Dinas Bangor am 91 o flynyddoedd cyn cael eid dymchwel yn 2012 er mwyn adeiladu archfarchnad.

Blynyddoedd cynnar
------------------

Cafodd y tir ger y *British Hotel* ei gyflwyno i Glwb Criced Bangor ym 1879 gan yr Arglwydd Penrhyn ond ar ôl gwaith atgyweirio i lefelu'r maes ym 1894-95, dechreuodd clwb hoci Prifysgol Bangor ddefnyddio'r maes tra bod clwb pêl-droed Bangor hefyd yn gwneud defnyddio o'r cae ar gyfer gemau yng Nghwpan Cymru gan fod eu maes arferol ym Maes y Dref yn rhy fychan.

Roedd Maes y Dref wedi ei droi'n randdaliadau yn ystod y Rhyfel Byd Cyntaf felly ar ddiwedd y rhyfel symudodd Clwb Pêl-droed Dinas Bangor i Ffordd Farrar yn barhaol gan rannu'r maes efo'r clwb criced hyd nes 1929 pan symudodd y clwb criced i faes newydd yn Llandegai.

Y Stadiwm
---------

Ym 1930 prynnodd y clwb hen eisteddle Caernarvon Athletic am £80 wedi'r clwb o Gaernarfon fynd i'r wal a chafodd yr eisteddle newydd ei chodi ar ochr Ffordd Farrar y maes. Ym 1936 agorwyd eisteddle pren newydd ar ochr Ffordd Sackville y maes er cof am Arnold Dargie, cyn chwaraewr gyda Bangor, Lerpwl a thîm amatur Cymru. Arianwyd yr eisteddle gan Thomas Dargie, tad Arnold, oedd hefyd yn lywydd Cymdeithas Bêl-droed Arfordir Gogledd Cymru. Roedd Eisteddle Dargie yn cael ei ddefnyddio hyd nes dymchwel y maes yn 2012.

Gemau cofiadwy
--------------

Cynhaliwyd rownd derfynol Cwpan Cymru rhwng Caerdydd a Bangor ar Ffordd Farrar ym 1927-28 gyda 12,000 o dorf yn dod i wylio'r Adar Gleision yn trechu'r tîm cartref 2-0 ac ym 1952-53 cynhaliwyd rownd derfynol Cwpan Cymru ar y maes, gêm welodd Y Rhyl yn curo Dinas Caer 2-1.

Ym 1962, llwyddodd Bangor i drechu Napoli 2-0 yng Nghwpan Enillwyr Cwpanau Ewrop a dod y tîm cyntaf o Gymru i ennill yn un o gystadlaethau Uefa. ac ym 1985, croesawyd Atlético Madrid i Ffordd Farrar yn yr un gystadleuaeth.

Gêm olaf
--------

Ym mis Ebrill 2011 rhoddodd Gyngor Gwynedd hawl cynllunio i gwmni Asda i ddymchwel y stadiwm a chodi archfarchnad newydd gan ganiatau Bangor i symud i stadiwm newydd yn Nantporth. Chwaraewyd y gêm olaf ar Ffordd Farrar ar 27 Rhagfyr 2011 wrth i Fangor drechu Prestatyn 5-3 yn Uwch Gynghrair Cymru.

Gweler hefyd
------------

* C.P.D. Dinas Bangor
* Stadiwm Prifysgol Bangor

Cysylltiadau Allanol
--------------------

* Sgorio yn ffarwelio â Ffordd Farrar

Cyfeiriadau
-----------

1. 1 2 3 4  "Highlights from the history of Bangor City's Farrar Road stadium". *Bangor City FC Historical Blog*. Unknown parameter `|published=` ignored (help)
2. ↑  "Demolition begins at Bangor City FC's Farrar Road ground". *Daily Post*.
3. ↑  "Bangor timeline". *Bangor Civic Society*. Archifwyd o'r gwreiddiol ar 2016-04-08. Cyrchwyd 2016-04-01.
4. ↑  "1927-28 Cardiff City 2-0 Bangor City". *Welsh Football Data Archive*. Unknown parameter `|published=` ignored (help)
5. ↑  "1952-53 Rhyl 2-1 Chester City". *Welsh Football Data Archive*. Unknown parameter `|published=` ignored (help)
6. ↑  "Bangor City say farewell in style to Farrar Road ground". Unknown parameter `|published=` ignored (help)
7. ↑  "Bangor City celebrate 30th anniversary of Atletico Madrid tie". *Daily Post*. Unknown parameter `|published=` ignored (help)
8. ↑  "Bangor City's Farrar Road ground to be replaced by Asda". *BBC Cymru*. Unknown parameter `|published=` ignored (help)
9. ↑  "Gwledd o Goliau yng Ngêm Olaf Ffordd Farrar". *Golwg360*. Unknown parameter `|published=` ignored (help)